۲۰۰۹-جو ایلده «فنرباخچا»یا ترانسفئریمدن سونرا علی شنل آدلی بیری منه زنگ ائلدی. بیر مدت سونرا او دؤورده «فنرباخچا»دا اوینایان عمره بئلؤزوغلو، اوغور بورال، ارتغرول داشقیرانین دا علی شنلله گؤروشدویونو اؤیرندیم.
آخار. آذ خبر وئریر کی، بو سؤزلری فئتؤ ایستینتاقی چرچیوهسینده حبس اولونان «فنرباخچا» و تورکییه میللیسینین کئچمیش مدافعهچیسی بکیر ایرتگون دئییب.
«من ده ۲۰۰۹-جو ایلین سون آیلاریندا بو شخصین ائتدیی صحبتلره دیگر فوتبولچو دوستلاریملا بیرلیکده قاتیلماغا باشلادیم. «فنرباخچا»دا اوینادیغیم مدت عرضینده آلپر پوتوک، اورخان شام، گؤیخان گؤنول و محمد توپالی دا علی شنل آدلی شخصین صحبتلرینده گؤرموشم»، - ایرتگون بیلدیریب.
صحبتلرین عادتا فئتؤ-یا عایید مکتبلرده کئچیریلدیینی بیلدیرن فوتبولچو بیر نئچه دفعه حاضردا «باشاکشهر»این کاپیتانی اولان عمره بلؤزوغلونون ائوینده توپلاندیقلارینی قید ائدیب.
خاطیرلاداق کی، ایستانبول پروکورورلوغونون حاضیرلادیغی محکمه اتهامنامهسینده بکیر ایرتگون، اوغور بورال، ظفر بیریول، ارسین گورهلر کیمی فوتبولچولارا ۲۲،۵ ایل حبس جزاسی طلب اولونوب.
azb_Arab azb_Arab azb_Arab azb_Arab azb_Arab